คนแหลมป้อมโดดเดี่ยว ถูกคุกคาม-ตัดไฟ
ประชาไท - 7 ก.ค.48นางราตรี คงวัดใหม่ ชาวบ้านชุมชนแหลมป้อม อ.ตะกั่วป่า จ.พังงา กล่าวว่าเมื่อเวลาประมาณ 10.30 น. ได้มีชายฉกรรจ์ 5-6 คน ขับรถกระบะเข้ามาในหมู่บ้านที่พร้อมอุปกรณ์สำหรับปักเขตแดน และลงมือปักเขตแดนในที่ดินบริเวณที่มีการพิพาทกันอยู่ตามที่เป็นข่าว ระหว่างชาวบ้านกับบริษัทฟาร์อีสต์ และขณะนี้อยู่ระหว่างการพิจารณาคดีของศาล พวกเราออกไปถามเขาว่ามาปักเขตบนที่ที่มีปัญหาได้อย่าไร เขาบอกว่าทางบริษัทแห่งหนึ่งได้ขอความช่วยเหลือไปยังสโมสรโรตารี่ ให้มาปักหลักเขตเพื่อสร้างบ้านที่นี่ นางราตรีกล่าวและว่าตนและชาวบ้านต่างช่วยกันชี้แจงให้กลุ่มชายฉกรรจ์ดังกล่าวทราบถึงกรณีปัญหาเรื่องที่ดินในขณะนี้ แต่ชายกลุ่มดังกล่าวมีท่าที่ไม่ยอม และจะลงมือปักหลักบนเขตที่ดินต่อไป แต่เมื่อชาวบ้านมารวมตัวกันมากขึ้น กลุ่มคนดังกล่าวจึงได้ออกจากพื้นที่ในที่สุด สถานการณ์ที่นี่เงียบผิดปกติ เงียบจนน่ากลัว วันที่ 13 นี้ศาลนัดไกล่เกลี่ย เราต้องไปขึ้นศาลกัน ตอนนี้ไม่รู้เลยว่าจะเกิดอะไรบ้าง ทำได้แค่ตรวจความเรียบร้อยในหมู่บ้านและอยู่กับความหวาด กลัว ราตรีกล่าว นางราตรีกล่าวอีกว่า หลังจากที่ชาวบ้านแหลมป้อมได้เรียกร้องผ่านสื่อและหน่วยงานต่างๆ ไปแล้วขณะนี้ยังไม่มีหน่วยงานใดเข้ามาช่วยเหลืออย่างจริงจัง นอกจากนี้นางราตรียังระบุด้วยว่า เมื่อคืนที่ผ่านมา (6 ก.ค.) มีคนลอบตัดสายไฟที่ชาวบ้านได้โยงเข้าในหมู่บ้านด้วยตนเอง เพราะหน่วยงานภาครัฐปฏิเสธที่จะตั้งเสาไฟให้ในที่ที่ยังมีกรณีพิพาทกันทำให้ไฟดับมาจนถึงเย็นวันนี้ โดยยังไม่ทราบว่าเป็นฝีมือของใคร อย่างไรก็ตาม ชาวบ้านจะยังคงต่อสู้อยู่แม้จะต้องอาศัยอยู่ในที่มืดมิดก็ตาม 
ประชาไท - 7 ก.ค.48 นางราตรี คงวัดใหม่ ชาวบ้านชุมชนแหลมป้อม อ.ตะกั่วป่า จ.พังงา กล่าวว่าเมื่อเวลาประมาณ 10.30 น.